GiliGold/VAD_KnessetCorpus huggingface dataset:
יריב לוין: הצעת חוק השאלת ספרי לימוד (תיקון מס' 6) (חובת קיום הצבעה), התשע"ב – 2012 (מ/ 681), ומיזוגה עם הצעת חוק השאלת ספרי לימוד (תיקון – חובת השאלה ספרי לימוד), התש"ע – 2009 (פ/18/1755), נדמה של חברת הכנסת רונית תירוש, נכון?
יריב לוין: אתה רוצה רק - - -
צחי דיקשטיין: אנחנו מבקשים המשך פטור, כמו שקיבלנו בשבוע שעבר, בגלל הדחיפות, על מנת שהפרויקט הזה יצא לדרך.
צחי דיקשטיין: הנה לדוגמא, אנחנו חייבים לסיים את החוק הזה על מנת שהוא יחול כבר בשנת הלימודים הקרובה.
צחי דיקשטיין: פרויקט השאלת ספרי לימוד.
יריב לוין: רבותי, הערות, התייחסויות.
יריב לוין: לפיכך אנחנו מאשרים את בקשת המיזוג.
יריב לוין: והבקשות להקדמת הדיון בשתי ההצעות, נצביע עליהן במשותף.
יריב לוין: הצעת חוק שירות הכבאות והחילוץ התשס"ט - 2009, של ח"כ דוד אזולאי (פ/1406).
יריב לוין: מכאן אני עובר לבקשת יושב-ראש ועדת הפנים.
יריב לוין: יש כאן מישהו מטעם ועדת הפנים?
יריב לוין: יש?
יריב לוין: את פה.
יריב לוין: אז בבקשה.
יריב לוין: בקשת יו"ר ועדת הפנים למיזוג הצעות החוק הבאות:
יריב לוין: הצעת חוק שירות הכבאות והחילוץ התשס"ט - 2009, של ח"כ דוד אזולאי (פ/1406); והצעת חוק הרשות הארצית לכבאות והצלה התשע"ב – 2012 (מ/672), שעליהן נאמר שאין פוקדים עוון אבות על בנים, ולכן אנחנו לא נקפח את חבר הכנסת דוד אזולאי וננסה לסיים את העניין הזה.
יריב לוין: בבקשה, כמה מילים, שיהיה לפרוטוקול לגבי במה מדובר ולשם מה נדרש המיזוג.
מירי פרנקל-שור: מדובר על הצעת חוק ממשלתית לעניין הרפורמה בכבאות.
מירי פרנקל-שור: חבר הכנסת דוד אזולאי עוד טרם הנחת הצעת החוק הממשלתית הניח הצעת חוק גם בעניין הרפורמה, ואנחנו מבקשים לדון ביחד, בצוותא, בהצעת החוק הממשלתית ובהצעת החוק הפרטית, ועל כן נדרש המיזוג.
יריב לוין: טוב, רבותי, מי בעד הבקשה?
החוק הבאות: הצעת חוק הפטנטים (תיקון מס' 13) (הארכת תקופת הגנה), התשע"ב – 2012.
יריב לוין: ומכאן אני הייתי רוצה לעבור לסעיף הראשון, אבל לא נראה לי שיש לי קוורום.
יריב לוין: מה אנחנו עושים, זאב?
זאב אלקין: - - - זו הדרך היחידה.
יריב לוין: רבותי, אני עושה הפסקה עד שיהיה כאן קוורום.
יריב לוין: אנא לשבת.
יריב לוין: רבותי, הצעת החוק הראשונה, הצעת חוק הפטנטים (תיקון מס' 13) (הארכת תקופת הגנה), התשע"ב – 2012.
שמרית גולן: שמרית גולן ממשרד המשפטים.
שמרית גולן: הצעת החוק הזו היא אחת מהצעות החוק שממשלת ישראל התחייבה להגיש לכנסת לפי הסכם שנחתם בין הממשלה לבין נציג הסחר של ארצות הברית בשנת 2010.
שמרית גולן: היא נוגעת לקניין רוחני ותרופות.
שמרית גולן: הצעת החוק עברה ועדת שרים כמקובל, והעבודה על הנוסח נמשכה עד עתה.
שמרית גולן: מכיוון שהכנסת עומדת להתפזר, אנחנו זקוקים לפטור מחובת הנחה כדי שההצעה תעבור בקריאה ראשונה היום ונוכל להמשיך את הדיון בה, שכל העבודה שהושקעה בה לא תרד לטמיון.
יריב לוין: זאב, אני צריך אותך להצבעה, אחרת אין קוורום.
יריב לוין: לדעתי גם ככה אין לנו.
ציון פיניאן: יש, שישה.
אמנון כהן: רוברט פה.
יריב לוין: רבותי, מי בעד?
יריב לוין: ההצעה השנייה, רבותי, והיא באמת הצעה חשובה שדובר בה רבות, הצעת חוק שירות הקבע בצבא הגנה לישראל (גמלאות) (תיקון מס' 27), התשע"ב- 2012.
ערן גרוסברגר: מדובר בשינוי חוק שירות הקבע (גמלאות), כך שגמלאות משרתי הקבע יהיו צמודים למדד, בדומה להצמדה הנהוגה לגבי עובדי המדינה החל משנת 2008.
ערן גרוסברגר: הצעת החוק באה בהמשך למשא ומתן וסיכום עם משרד האוצר בנושא.
ערן גרוסברגר: אנו פונים בבקשה לפטור מחובת הנחה גם לקריאה ראשונה היום בערב וגם בין ועדת העבודה והרווחה לקריאה השנייה והשלישית, על מנת שאפשר יהיה לתקן את העיוות ולפצות על השחיקה שהיתה לגמלאים שלא קיבלו את הפיצוי בדומה ליתר עובדי המדינה בשנת 2008.
יריב לוין: אנחנו נאשר את הפטור כמובן כרגע בקריאה ראשונה.
יריב לוין: במידה ונצטרך, אני אמרתי, אנחנו נתכנס לפי ההיתר שקיבלנו מיושב-ראש הכנסת במהלך ישיבת המליאה היום, ונאשר גם את הפטורים הנוספים.
אמנון כהן: אדוני היושב-ראש, יש לי עוד שני חוקים שלנו.
יריב לוין: איפה הם?
יריב לוין: אני שואל ברצינות.
אמנון כהן: אני לא רואה אותם בסדר היום.
יריב לוין: הם לא היו בסדר היום.
יריב לוין: הם לא הגיעו אלי גם.
אמנון כהן: לא הגיעו?
יריב לוין: לא, הם הגיעו אלי עכשיו.
יריב לוין: הם הגיעו אחרי שסדר היום יצא, והם בינתיים לא בסדר היום.
יריב לוין: אתה רואה טוב, הם לא בסדר היום, זה נכון.
יריב לוין: זה נכון, מה לעשות, הם לא בסדר היום.
יריב לוין: אני למדתי שלא מתווכחים.
יריב לוין: טוב, רבותי, מי בעד הצעת חוק שירות הקבע בצבא הגנה לישראל (גמלאות) (תיקון מס' 27)?
יריב לוין: הפטור בקריאה ראשונה אושר.
יריב לוין: אני עובר להצעת חוק לתיקון פקודת מס הכנסה (הטבות מס לעניין תאגידי מים וביוב בשנות המס 2015-2011), התשע"ב- 2012.
יריב לוין: מטעם משרד האוצר, אני מניח.
ליאת גרבר: ליאת גרבר מרשות המסים.
ליאת גרבר: ההצעה באה בעקבות הצוות שמינה ראש הממשלה בראשות יושב-ראש אגף תקציבים לשעבר, אודי ניסן, לבחינת נושא תאגידי וביוב.
ליאת גרבר: על מנת לעודד את פעילותם ואת הקמתם של תאגידים שטרם הוקמו, מוצע לתת להם הטבות מס כך שיהיה פטור ממס לדיבידנד שישלם תאגיד למים וביוב לרשות מקומית ששולטת בו, וכן יינתן פטור ממס לתאגיד עצמו; וכל זה בשנות המס 2015-2011 כהוראת שעה.
יריב לוין: אני מבין שהמטרה היא בעצם לסייע לתאגידים שנמצאים במצב של הפסדים.
יריב לוין: זאת התכלית הסופית, אני מבין שזה גם מהלך ארוך טווח.
ליאת גרבר: זו כרגע הוראת שעה, אבל זה באמת נועד לעודד את הפעילות של תאגידים קיימים, אבל גם את ההקמה של תאגידים של רשויות שעדיין לא הקימו תאגידים.
יריב לוין: אני מבין שזה לא משהו שהצרכן אמור להרגיש אותו ברמה המידית, כמה שאני מבין מפה.
ליאת גרבר: אנחנו מניחים שבסופו של דבר זה כן יורגש באיזושהי צורה, אבל נכון שבאופן מידי זה לא - - -
יריב לוין: רבותי, מי שהאזין ומודע לפרטים.
יריב לוין: דב, אם באת למיזוג של ההצעה שלך, זה כבר מאחורינו מזמן.
יריב לוין: רבותי, מי בעד בקת הפטור?
יריב לוין: מי בעד הבקשה הזו?
יריב לוין: אושר הפטור מחובת הנחה לקריאה ראשונה.
יריב לוין: אני עובר להצעה הבאה, הצעת חוק איסור הלבנת הון.
יריב לוין: רבותי, אומנם זו – איך אומרים – אווירת סוף עונה - - הצעת חוק איסור הלבנת הון (תיקון מס' 11) (נותני שירות עסקי), התשע"ב – 2012.
יריב לוין: כן, מי מנמק את ההצעה הזו?
גלעד סממה: אני מנמק את ההצעה.
גלעד סממה: יש לנו ביקורת בינלאומית בפברואר 2013, ואנחנו צריכים להעביר את כל המסמכים ואת כל החקיקה עד אוגוסט 2012.
גלעד סממה: אחת החקיקות, מדובר - - הצעת החוק הזו היא אחת מהדרישות הבינלאומיות - - -
יריב לוין: רבותי, גם ככה הישיבה הזאת, שצריך לאשר כמות כזאת של פטורים בסרט נע, זה לא שיא - - -
אמנון כהן: המצב לא פשוט.
יריב לוין: לא בדיוק השיטה הכי טובה, אז לפחות בואו נעשה את זה בצורה מסודרת, שאפשר יהיה לשמוע משהו.
גלעד סממה: אני מזמין את כבוד היושב-ראש לוועדת שרים לחקיקה.
גלעד סממה: בכל אופן, הצעת החוק הזו היא אחת מההצעות שאנחנו מנסים להעביר לצורך הביקורת הבינלאומית בנושא הלבנת הון.
גלעד סממה: ההצעה לא פשוטה.
גלעד סממה: אנחנו עדיין במגעים מול גופים כאלה ואחרים, ואני מניח שעוד יהיו שינויים, אבל בינתיים אנחנו מבקשים לאשר אותה, להראות את ההתקדמות.
יריב לוין: שאכן מתכוונים לממש את העניין.
נסים זאב: למה, לקריאה ראשונה?
נסים זאב: אני רוצה לדעת מה החוק אומר.
נסים זאב: מה צריכים להעביר?
זאב אלקין: עזוב, קריאה ראשונה.
נסים זאב: לא, אכפת לי לדעת על מה החוק מדבר.
נסים זאב: אני מצביע נגד.
יריב לוין: אין בעיה, בבקשה, חבר הכנסת זאב.
נסים זאב: אני רוצה לשמוע, בשביל זה אני פה.
יריב לוין: ודאי, זו זכותך, אין ויכוח.
יריב לוין: לא בטוח שבשביל זה - - - פה - -
נסים זאב: אני בשביל זה פה.
יריב לוין: - - אבל זו זכותך בלי שום ויכוח.
נסים זאב: אני רוצה לשמוע איזו רשימה, על מה מדובר.
גלעד סממה: איזו רשימה לגבי מה?
נסים זאב: לגבי נכסים, לגבי כספים.
נסים זאב: בנושא של - - -
דוד רותם: אני יודע מה זה הלבנת הון, תאמין לי.
נסים זאב: אתה לא יודע.
נסים זאב: נו, אז אני רוצה לשמוע ממנו.
נסים זאב: מה המחויבות של מדינת ישראל כלפי הגופים הבינלאומיים?
נסים זאב: אני רוצה לדעת מה המחויבות.
דוד רותם: - - - לקבוע ששירותים עסקיים יצטרכו לדווח על עסקאות במזומן ודברים כאלה.
דוד רותם: החוק הזה לא אומר מה אתה צריך לתת.
דוד רותם: זה חוק שקובע מי ייתן דיווחים.
גלעד סממה: מי ייתן דיווח.
דוד רותם: באיזו ועדה זה יהיה?
גלעד סממה: ועדת חוקה.
דוד רותם: יש עכשיו פגרה, לא?
זאב אלקין: למה אנחנו מחכים?
יריב לוין: מחכים שחבר הכנסת זאב יאשר שהסתיימו שאלותיו, התשובות מניחות את דעתו ונוכל לעבור להצבעה.
נסים זאב: מניח את דעתי שהבנתי, אבל לא שאני מסכים.
יריב לוין: אוקיי, אבל אם הבנת אתה יכול – איך אומרים – להצביע כפי שתמצא לנכון.
יריב לוין: כמה זה?
יריב לוין: חמישה?
יריב לוין: אני עובר להצעה הבאה.
יריב לוין: הצעת חוק מס הכנסה (פטור ממס לקופת גמל על הכנסה מדמי שכירות השל השכרת דירות מגורים לטווח ארוך), התשע"ב -2012.
צחי דוד: צחי דוד, רפרנט שיקום באגף תקציבים.
צחי דוד: מטרת הצעת החוק הינה ליצור כדאיות כלכלית להשקעה של גופים מוסדיים במבני השכרה לטווח ארוך.
צחי דוד: גופים מוסדיים נמצאו כקנדידטים טובים מבחינת משך ההשקעה הנדרש על-ידם, התשואה הנדרשת על-ידם להשקעה בדיור להשכרה לטווח ארוך.
צחי דוד: הפטור בעצם מביא את זה לסף הכדאיות הכלכלית.
צחי דוד: הדחיפות נובעת מהעובדה שישנם מכרזים של מנהל מקרקעי ישראל, שמנהל מקרקעי ישראל ממתין להוציאם לציבור.
צחי דוד: התמונה המלאה, החבילה המלאה כוללת גם את הצעת החוק, ואנחנו רוצים שזה יאושר ביחד.
יריב לוין: רבותי, מי בעד הבקשה הזו?
יריב לוין: אני עובר מכאן להצעת חוק בתי דין מנהליים (תיקון מס' 11) (החלה על בתי הדין לביקורת משמורת), התשע"ב -2012.
דין לבנה: חוק בתי דין מנהליים הוא חוק מסגרת הקובע הוראות שונות בנוגע - - - והפעלתם של גופים מעין שיפוטיים – ועדות ערר, ועדות ערעור, כל גוף מעין שיפוטי.
דין לבנה: הצעת החוק באה להחיל את הוראות חוק בתי דין מנהליים על בתי הדין לביקורת משמורת לפי חוק הכניסה לישראל והחוק למניעת הסתננות.
דין לבנה: וזאת על מנת שניתן יהיה לקבוע להם סדרי דין אחידים וברורים.
דין לבנה: היום, לפי החוק, כל בית דין קובע לעצמו את סדרי הדין, כך שכל דיין קובע לעצמו את סדרי הדין בפניו, מה שעושה הרבה בלגאן הן בשביל המדינה והן בשביל העוררין.
דין לבנה: הדחיפות בחוק הזה – ובשביל זה אנחנו מבקשים את הפטור – היא בעקבות החלטת הממשלה בעניין התמודדות עם תופעת ההסתננות, הולכים להקים הרבה מאוד בתי דין לביקורת משמורת של מסתננים.
דין לבנה: על מנת שניתן יהיה לנהל אותם כיאות, נדרשת החלה פה.
יריב לוין: שוב, הכול כמובן פטור לקריאה הראשונה.
יריב לוין: אני עובר להצעת חוק לתיקון דיני הרשויות המקומיות (סיוע לרשות אחרת בשעת חירום) (תיקוני חקיקה), התשע"ב – 2012.
יריב לוין: מי מציג את ההצעה הזאת?
יריב לוין: גלעד, דיני רשות מקומיים, אני רוצה שמישהו יציג.
יריב לוין: אין?
יריב לוין: כנראה שזה לא ממש חשוב.
גלעד סממה: אם הנציג של המשרד הרלוונטי לא הגיע – אז הוא לא הגיע.
דוד רותם: - - - כדי לאפשר - - -
יריב לוין: רבותי, אני עובר להצעה הבאה.
יריב לוין: הצעת חוק אוויר נקי (תיקון מס' 2), התשע"ב – 2012.
יריב לוין: המשרד להגנת הסביבה, אני מניח.
גלי בינס: גלי בינס, מהלשכה המשפטית במשרד להגנת הסביבה.
גלי בינס: לאחרונה הודיע המשרד לאנרגיה ומים על מחסור צפוי בחשמל בקיץ 2012.
גלי בינס: כחלק מההערכות למחסור הצפוי, ביקש משרד האנרגיה מחברת החשמל לבדוק אפשרות להתקין טורבינות נוספות אשר יספקו חשמל בשעות מחסור, כתחנות כוח לגיבוי בקיץ הקרוב.
גלי בינס: אותן טורבינות נדרשות בהיתר פליטה לפי חוק אוויר נקי.
גלי בינס: לוחות הזמנים בחוק אינם מאפשרים את בחינת הבקשות להקמתן של הטורבינות בזמן והשלמת הליך הרישוי.
גלי בינס: הצעת החוק בעצם באה לקצר את לוחות הזמנים על מנת לאפשר את השלמת הליך הרישוי של אותן טורבינות עד הקיץ הקרוב, במידה ויידרש.
גלי בינס: אנחנו מבקשים את הפטור מחובת ההנחה לקריאה הראשונה, השנייה והשלישית.
יריב לוין: אנחנו עושים לקריאה הראשונה.
יריב לוין: אם יהיה צורך - - אני לא כזה אופטימי שזה ייגמר עוד היום בקריאה השנייה והשלישית, אבל אם כן, תהיה ישיבה ונעשה את זה.
יריב לוין: אני עובר לסעיף האחרון, הצעת חוק ההוצאה לפועל (תיקון מס' 39) (הוצאה לפועל במסלול מקוצר), התשע"ב – 2012.
חיים זקס: חיים זקס, ממשרד המשפטים.
חיים זקס: הצעת החוק מטרתה להפוך את המסלול המקוצר בהוצאה לפועל למסלול קבוע.
חיים זקס: כרגע המסלול המקוצר קבוע בהוראת שעה.
חיים זקס: הוראת השעה מסתיימת ב-16 בספטמבר.
חיים זקס: אנחנו מבקשים להפוך עוד בכנסת הזאת את המסלול למסלול קבוע בהוצאה לפועל.
יריב לוין: רבותי, הערות, התייחסויות?
יריב לוין: רבותי, הוחלט לתת פטור מחובת הנחה בקריאה ראשונה גם להצעה זו.
יריב לוין: למעשה, לכל ההצעות, למעט הצעת החוק לתיקון דיני הרשויות המקומיות (סיוע לרשות אחרת בשעת חירום) נוכח העובדה שנציגי המשרד - -
דוד רותם: אני יכול להסביר אותו?
יריב לוין: - - לא הגיעו.
יריב לוין: רבותי, תודה רבה, הישיבה נעולה.
יריב לוין: על סדר-יומנו שני נושאים.
יריב לוין: הנושא הראשון, קביעת שעות ישיבת הכנסת ביום בחירת מבקר המדינה.
יריב לוין: על-פי מכתבה של מזכירת הכנסת, הודיע יושב-ראש הכנסת מראש במכתב לחברי הכנסת כי בחירת המבקר תתקיים ביום שני, 14 במאי 2012, בשעה 16:00, ועם סיום הישיבה המיוחדת תחל ישיבת הכנסת הרגילה.
יריב לוין: מתבקש אישורנו להודעה הזאת.
יריב לוין: כמו בכמה מקרים קודמים שהערתי, אני מעיר גם הפעם שטוב היה אם האישור היה מתבקש מראש ולא אחרי שיצאו כל ההודעות.
יריב לוין: היה טוב שלא נהיה שוב חותמת גומי, אלא היו מודיעים לנו לפני שהמכתב יצא.
יריב לוין: אבל במקרה הזה, טוב שתתקיים הישיבה וייבחר מבקר המדינה.
ירדנה מלר-הורביץ: היה הפיזור של הכנסת.
דוד רותם: אז מה, אז יפזרו את הכנסת.
דוד רותם: מה זה קשור אחד לשני?
ירדנה מלר-הורביץ: חשבנו שתהיה ישיבה מיוחדת ביום שני ב-16:00.
ירדנה מלר-הורביץ: אבל אני מקבלת את ההערה.
יריב לוין: אני לא רוצה לעשות משברים על ענייני פרוצדורה, אבל באיזשהו מקום אני חושב שזה לא נכון שזה יהיה כך.
ירדנה מלר-הורביץ: אני מסכימה.
ירדנה מלר-הורביץ: אבל הנסיבות היו כאלה שחשבנו שהכנסת מתפזרת וזאת תהיה ישיבה מיוחדת.
נסים זאב: אני חושב שלהתחיל ב-16:00 זה קצת מוקדם.
נסים זאב: זה מכביד מאוד על חברי הכנסת לבוא בזמן.
נסים זאב: ב-17:00 ממילא כולם נמצאים.
דוד רותם: אי-אפשר ב-17:00, כי אז ב-16:00 תהיה הישיבה הרגילה, יתחילו אי-אמון וזה יימשך עד 20:00.
נסים זאב: תמיד זה היה אחרי האי-אמון.
יריב לוין: זה תלוי אילו חברי הכנסת.
יריב לוין: אלה שבאות שי"ן יכולים לבוא ב-17:00 וכנראה יסתדרו.
יריב לוין: מאלה ששמם מתחיל באל"ף מצפים שיהיו דייקנים.
יריב לוין: בעד אישור הבקשה – 3
יריב לוין: אני עובר לנושא השני על סדר-היום, והוא בקשת יו"ר ו עדת העבודה, הרווחה והבריאות להעברת הצעת חוק העונשין (תיקון – תקיפת עובד סוציאלי), התשע"א-2011 (פ/18/2781) של ח"כ רחל אדטו, מוועדת החוקה, חוק ומשפט לדיון בוועדת העבודה, הרווחה והבריאות.
דוד רותם: החוק של חיים כץ, שעוסק באותם נושאים, נקבע כבר לדיון השבוע או בשבוע הבא.
דוד רותם: אצלי זה יימשך יותר זמן.
דוד רותם: אני לא רוצה שיהיה איזשהו תקדים שאני מוותר על סעיף בחוק העונשין, כי אני כבר יודע שיש כמה חברות כנסת שרוצות להעביר חוקים לוועדה למעמד האישה ולכל מיני דברים כאלה.
דוד רותם: זה מקרה מיוחד, משום שנקבע כבר דיון וצריך לגמור, אי-אפשר ששתי ועדות יעסקו בשני חוקים.
אברהם מיכאלי: אז אתה מסכים או לא?
יריב לוין: אנחנו רושמים את ההודעה של חבר הכנסת רותם לפרוטוקול, וגם מודיעים שאנחנו מאשרים את הבקשה, לאור ההודעה הזאת ובשים לב להודעה הזאת, ומבלי שהדבר יהווה תקדים כלשהו, תוך שאנחנו מצהירים שמקומו של חוק העונשין בוועדת החוקה, חוק ומשפט באופן ברור לחלוטין.
יריב לוין: וגם בשים לב לרצון לסייע לחברת הכנסת אדטו, שלא תמצא את עצמה במצב שהחוק מסתיים בוועדת העבודה והרווחה בלי שהיא יכולה להיות חלק מהתהליך.
יריב לוין: מי בעד אישור הבקשה?
יריב לוין: אנחנו מתכנסים כאן בהתרעה קצרה ובבקשה מיוחדת להקדמת דיון בהצעת חוק גיל הנישואין (תיקון- העלאת גיל הנישואין), התשע"ב- 2012, פ/4130/18, של חברי הכנסת חנין זועבי וג'מאל זחאלקה, לפני הקריאה הטרומית.
יריב לוין: מדובר בהצעה שדומות לה מובאות היום במסגרת יום האישה הבין-לאומי לקריאה טרומית.
יריב לוין: הצעה שהוגשה זו מכבר, עלתה בשעתו במליאה ולא אושרה ובגלל כל מיני תקלות כאלה ואחרות בסופו של דבר לא ניתן היה להביא אותה לסדר-היום אלא באישור מיוחד שאנחנו נדרשים לו כאן.
יריב לוין: נדמה לי שההגינות מחייבת, חרף חילוקי הדעות התהומיים בכל הנושאים האחרים, שלא ינוצל הפגם הפרוצדוראלי הטכני הקטן הזה כדי למנוע הצטרפות להצעה שממילא הוצמדו לה כבר שורה ארוכה של הצעות אחרות, ולכן אני הייתי מציע לאשר את הבקשה ולאשר את הפטור, ברוח דומה גם לעמדה של יושב-ראש הכנסת בסוגיה הזו.
יריב לוין: 5 בעד, אין מתנגדים, אין נמנעים.
יריב לוין: חבר הכנסת אייכלר נוכח אבל לא השתתף בהצבעה וזה כמובן בסדר מבחינת הקוורום.
יריב לוין: בוקר טוב רבותי, אני פותח את הישיבה, על סדר יומנו: המלצה בדבר מינוי יושב ראש הוועדה לענייני ביקורת המדינה – רביזיה על החלטת הוועדה מאתמול להציע לתפקיד הזה את חבר הכנסת אורי אריאל.
יריב לוין: מבקש הרביזיה חבר הכנסת עמיר פרץ, בבקשה.
עמיר פרץ: אדוני היושב ראש, אני חושב שישיבת הוועדה אתמול עשתה דבר מאוד לא סביר מבחינת היחסים בתוך דמוקרטיה בין אופוזיציה לקואליציה.
עמיר פרץ: זה נכון שרוב הוא רוב, אבל יכולתו של רוב לדעת להתנהל מול מיעוט זה אחד המבחנים החשובים ביותר של דמוקרטיה.
עמיר פרץ: אין בעיה בכלל להשיג רוב להצביע, הכול בסדר, אבל אדוני היושב ראש, אתה מופקד על אחת הוועדות שמאז ומתמיד היתה בית המדרש לשמירה על אותם איזונים כי כל החלטה שמתקבלת כאן יוצרת תקדים, לאחר מכן זה יכול להפוך לחרב פיפיות.
עמיר פרץ: היום לכם יש רוב, מחר הרוב משתנה והשימוש ברוב כנגד מיעוט בצורה בלתי סבירה הוא דבר שבסופו של עניין אתם יכולים להצטער עליו.
עמיר פרץ: אתמול כאשר אתה עזבת את הישיבה וחבר הכנסת אלקין, יושב ראש הקואליציה, ניהל את הישיבה במקומך, אני חושב שלא ניתנה ליועצת המשפטית להביע – לפחות חברי הכנסת לא הצליחו לשמוע – את הפרשנות המדויקת לאותו סעיף בחוק שקובע, שניתן גם למנות יושב ראש זמני.
עמיר פרץ: הרי גם יושב ראש הקואליציה אמר, תהיה הידברות, ננסה להגיע להסכמות.
עמיר פרץ: אני שאלתי אתמול ואני שואל גם כעת את חברי הכנסת הנוכחים כאן, האם זה מכובד שהקואליציה נתפסת בטיעון טכני שאומר, שהיום בוועדה לביקורת המדינה יש רק חבר כנסת אחד מטעם האופוזיציה, חבר הכנסת אורי אריאל?
עמיר פרץ: אני מדגיש, אין לי שום דבר אישי נגדו.
יעקב כץ: להפך, אני אוהב אותו.
עמיר פרץ: אתה יודע מה, באופן אישי כן, אני לא אוהב את עמדותיו, אבל אתו אישית אין לי שום בעיה, זה שני דברים שונים.
עמיר פרץ: אני אומר, זה ממש לעג לרש.
עמיר פרץ: אתמול שאלתי את חבר הכנסת זאב אלקין, נניח שהיה מצב טכני, שאחמד טיבי היה החבר היחיד מטעם סיעות האופוזיציה בתוך הוועדה לביקורת המדינה, אז חבר הכנסת זאב אלקין היה מנהל מאבק למנותו כיושב ראש הוועדה לביקורת המדינה?
עמיר פרץ: הוא היה הופך עולמות כדי לצרף עוד אחד ולעשות החלפה.
עמיר פרץ: איזה מן טיעונים?
עמיר פרץ: רק העובדה שהוועדה לביקורת המדינה שמונה 11 איש, יש בה היום רק חבר אופוזיציה אחד - יש גבול, אפילו מראית עין לא נשמרת כאן, יש גבול לדברים.
עמיר פרץ: אני גם מבקש, שהיועצת המשפטית תבהיר לנו, האם כאשר כותבים שהוועדה הזאת צריכה להיות מיוצגת על ידי האופוזיציה, האם אין בזה את הפרשנות המיידית שאומרת, שהאופוזיציה בעצם תמנה את נציגה?
עמיר פרץ: האם זה לא מובן מאליו מכל היבט שהוא, אחרת מה הטעם בכך, מה זה אומר שקואליציה מעורבת בתוך התנהלות של אופוזיציה?
עמיר פרץ: זה המצב היום, עצם העובדה שזאב אלקין, יושב ראש הקואליציה, הוא המציע של חבר הכנסת אורי אריאל, זה הטעם לפגם הבולט ביותר.
עמיר פרץ: לכן אדוני היושב ראש, הצעתי היא פשוטה, אל"ף, אני מבקש שלא לחזור על כל הדיון הסוער שהיה אתמול.
יריב לוין: אי אפשר לחזור עליו, זו רביזיה.
עמיר פרץ: אפשר לנסות.
עמיר פרץ: חברים יקרים, אני פונה להיגיון שלכם, גם אתם הייתם באופוזיציה, תנו לאופוזיציה לנהל את ענייניה.
עמיר פרץ: זה לא יהיה מכובד שזה יהיה ההרכב של הוועדה לביקורת המדינה.
עמיר פרץ: אדוני, לפני שמצביעים, אתמול הצעתי שחבר הכנסת אורי אריאל ימונה ליושב ראש זמני, על פי סעיף שקיים בתקנון, אנחנו לא ממציאים סעיף.
עמיר פרץ: הרי ישנם שני סעיפים שהוועדה יכולה לאמץ אותם, האחד שאומר, שיושב ראש הוועדה לביקורת, ברגע שהוא עבר להיות חבר קואליציה, חייב לסיים את תפקידו תוך 14 יום.
עמיר פרץ: זאת אומרת, מבחינת החוק והתקנון, יש לנו עוד חמישה ימים, למה אצה הדרך, מה קרה, איזה דברים הרי גורל מוטלים כאן, מה המהירות שפקדה את כולנו כאן?
עמיר פרץ: בבהילות כזאת, ביעילות כזאת, באגרסיביות כזאת, בדורסנות כזאת?
עמיר פרץ: מי צריך את זה?
עמיר פרץ: אני מבקש גם לגבי העניין של היושב ראש הזמני, שנשמע פירוט מהיועצת המשפטית וגם את הפרשנות שלה לעניין הזה שאומר, שהוועדה הזאת היתה ועדה שנתונה בידי האופוזיציה.
יריב לוין: ארבל, בבקשה התייחסות קצרה ואז אני אסכם ונעבור להצבעה.
נסים זאב: איך זה שלמפלגת העבודה אין נציג?
יריב לוין: אין להם נציג כי כאשר היה פילוג מסיעת העצמאות, הם ויתרו על המקום.
עמיר פרץ: לא, לא ויתרו, נלקח מהם, מה זה ויתרו?
עמיר פרץ: אתה מבין, זה העניין.
עמיר פרץ: אתה רואה מה הבעיה?
עמיר פרץ: כאשר שינו את המבנה בכנסת, בא זאב אלקין לסיעת העבודה ואמר בצדק, יש שינוי במבנה וביחסים, תוותרו.
עמיר פרץ: עכשיו כשיש שינוי אומרים, ייקוב הדין את ההר, מה שהיה הוא שיהיה.
נסים זאב: שאלה נוספת, האם הקואליציה או הוועדה עצמה לא יכולה להמליץ מי מהאופוזיציה לא יהיה היושב ראש?
יריב לוין: הוועדה ממליצה ורשאית להמליץ כל המלצה שהיא מוצאת לנכון.
יריב לוין: אני מציע שנאפשר ליועצת המשפטית לתת את ההתייחסות שלה.
יריב לוין: רבותי, אני לא פותח כאן דיון כי ברביזיה אין דיון.
ארבל אסטרחן: אני אגיד בקצרה.
ארבל אסטרחן: לעניין יושב ראש זמני, תקנון הכנסת קובע שכאשר יו"ר ועדה מתמנה לשר או מפסיק להיות יושב ראש מסיבה אחרת, אפשר לבחור יושב ראש זמני.
ארבל אסטרחן: היושב ראש הזמני נבחר באותה הדרך שבה נבחר היו"ר הקבוע, כלומר, המלצה של הוועדה הזאת היא קביעה בוועדה הזאת, וגם יש לו את כל הסמכויות של היושב ראש.
ארבל אסטרחן: כלומר, אין הבדל בינו לבין יושב ראש קבוע, כשקבעו את הסעיף הזה, הוא ייקבע זמני ושיהיה לו ברור שאם אחר כך יהיו חילופין, שלא התכוונו לבחור אותו באופן קבוע.
ארבל אסטרחן: אגב, בפרק הוועדות החדש של התקנון שעתיד להיות מאושר בימים הקרובים, הסעיף הזה לא יהיה קיים יותר כי הוחלט שלא נעשה בו שימוש בעבר.
עמיר פרץ: אז דקה לפני שמבטלים אותו בוא נעשה בו שימוש.
עמיר פרץ: יש לי הצדקה על זה שהוא היה קיים 20 שנה.
ארבל אסטרחן: זה לגבי הסעיף הזה.
ארבל אסטרחן: לגבי העובדה, האם יו"ר הוועדה לענייני ביקורת המדינה הוא נציג האופוזיציה – זה לא המצב לפי התקנון.
עמיר פרץ: מה כתוב שם?
ארבל אסטרחן: כתוב רק שהוא יהיה חבר מסיעות האופוזיציה.
ארבל אסטרחן: מי שקובע אותו זה ועדת הכנסת, ועדת הכנסת ממליצה, הוועדה בוחרת, צריך שיתקיים התנאי הזה מי מציע אותו לוועדת הכנסת.
אילן גילאון: הבעיה היא מהותית, היא לא משפטית.
יריב לוין: נכון, בזה אני מסכים עם חבר הכנסת גילאון, אין ויכוח בכלל.
יריב לוין: אני רוצה להעיר רק הערה אחת, אני חושב שבפן הפורמאלי אין שום בעיה.
יריב לוין: בפן המהותי, גם אני שותף לפחות לתחושה שזה יותר נכון שהמינוי ייעשה לפחות על דעת האופוזיציה באיזשהו תיאום אתה.
יריב לוין: אני גם חושב, שזה לא נכון שנחכה ונשאיר את הוועדה פנויה וכן הלאה.
יריב לוין: מטבע הדברים, גם מה שנקרא מינויים קבועים הם כנראה מאוד זמניים.
אברהם מיכאלי: להפך, הזמני הוא הכי קבוע.
יריב לוין: היום אעביר את שרביט הניהול של ועדת החוץ והביטחון כבר ליושב ראש השלישי שלה בקדנציה הזאת, כך שאין שום ספק שאם תהיינה הבנות, אני מוכרח לומר שאני אנסה - - -
יעקב כץ: אם מפלגת העבודה תיכנס לקואליציה, יכול להיות שעמיר פרץ יהיה יושב ראש ועדת החוץ והביטחון הרביעי?
יריב לוין: אני לא יודע, אני לפחות אנסה כמיטב יכולתי, גם בתיאום עם יושב ראש הכנסת, לנסות להביא לכך שכולם יישבו יחד ויעשו את זה כמה שיותר מהר וינסו להגיע לאיזה שהיא הבנה.
יריב לוין: אני מוכרח לומר, חבר הכנסת פרץ בגילוי לב, שאני לא קיבלתי אף פנייה, לרבות לא מסיעתך ולא מסיעות אחרות באופוזיציה, שביקשו לעכב, לשנות, לקבל איזה שהיא החלטה אחרת, גם את זה אני אומר לך בצורה גלויה.
יריב לוין: כלומר, גם ההנחה שאני מניח שיש לה בסיס, שאפשר ללכד סביב נציג של מפלגת העבודה תמיכה רחבה בתוך האופוזיציה, בשלב הזה היא בעיקר בגדר הנחה כי היא לא באה לידי ביטוי, לפחות במישור שלי, בשום פנייה שהגיעה אלי לא אתמול ולא היום.
מרינה סולודקין: יש רוב לעמיר פרץ.
יריב לוין: אני אומר לך בצורה אמיתית, אני חושב בשורה התחתונה, שהדברים שאתה אומר הם דברי טעם, אני לא חושב שהמהלך הזה ייעשה באקט של כפייה או בלי ניסיון לפחות למצות איזה שהיא הידברות.
עמיר פרץ: משפט ברשותך.
עמיר פרץ: אל"ף, הועבר מכתב ליושב ראש הכנסת עם העתק ליושב ראש האופוזיציה - - -
יריב לוין: אלי הוא לא הגיע.
עמיר פרץ: אליך הוא לא הגיע וחבל שלא הגיע.
עמיר פרץ: שנית, אין מדובר בעניין אישי, יכול להיות שבעניין העקרוני גם ייבחר מישהו אחר.
יריב לוין: חבר הכנסת פרץ, אני לא מדבר בכלל על העניין האישי, אני לא קיבלתי שום פנייה, זה לא עניין אישי, אני לא קיבלתי אף פנייה שבאו ואמרו לי, אנא, אל תמנה את חבר הכנסת אריאל, או אנא תמנה חבר כנסת מסיעת העבודה, או אנא תמתין עד שאנחנו נשב באופוזיציה ונגיע להסדרה.
יריב לוין: אני לא קיבלתי אף פנייה כזאת מאף נציג.
עמיר פרץ: היתה צריכה להיות פגישה אצל יושב ראש הכנסת, בשל האירועים שהיו סביב מבקר המדינה, הפגישה בוטלה.
יריב לוין: אני מצהיר כאן לפרוטוקול, שגם את העובדה הזאת שאתה מספר לי עכשיו, אני שומע פעם ראשונה.
יריב לוין: אני אומר לך, שאיש לא פנה אלי בשום דבר ועניין, לא לפני אתמול, לא אתמול ולא היום.
יריב לוין: אני אומר עוד הפעם, אני חושב שגם בלי הפניות, הדרך הנכונה היא דרך של לשבת ולהידבר, אני אעשה כל מאמץ גם להביא לכך.
יריב לוין: יחד עם זאת, בנסיבות האלה, אני לא רואה שום מקום בשלב הזה להשאיר את הוועדה לביקורת המדינה בלי יושב ראש ולכן אני חושב שנכון נעשה אם נדחה את הרביזיה.
יריב לוין: כאשר אני שוב אומר, אני כאן לרשותכם בהנחה שבאמת נידבר ונגיע לאיזה שהיא הבנה, אני בוודאי לא אעכב את הביצוע שלה.
יריב לוין: אני גם אומר, חבר הכנסת פרץ, אני לפחות אעשה מאמץ להביא לכך שתהיה הידברות אמיתית בעניין הזה.
יריב לוין: רבותי, מי בעד לקבל את הרביזיה של חבר הכנסת פרץ?
יריב לוין: הצבעה בעד – 2 נגד – 10 נמנעים – אין הרביזיה לא נתקבלה.
יריב לוין: 2 בעד, 10 נגד, אין נמנעים, לפיכך, ברוב של עשרה כנגד שניים נדחתה בקשת הרביזיה וההחלטה של הוועדה להמליץ על בחירתו של חבר הכנסת אורי אריאל כיושב ראש הוועדה לענייני ביקורת המדינה נותרת על כנה.
יריב לוין: רבותי, אני פותח את הישיבה, על סדר היום בקשות מטעם יושב-ראש ועדת הכלכלה להקדמת דיון בהצעות חוק בקריאה שנייה ושלישית.
יריב לוין: שבע הצעות בפנינו.
יריב לוין: לאה, אני מבין שאת תציגי לנו בתכלית הקיצור כל אחת מההצעות והנסיבות הן כמובן ברורות ביחס לכולם, מה שלא נספיק היום ספק אם נספיק.
לאה ורון: אנחנו צרפנו את הנוסחים של הצעת החוק, ההכנה של כולן הושלמה בטרם צאת הכנסת לפגרה הקודמת.
לאה ורון: הראשונה שבהן, הצעת חוק שירותי תעופה שמקנה פיצוי וסיוע לנוסעים בשל דחייה במועד הטיסה, הביטול, שינוי בתנאיה, זו הצעת חוק שהוועדה קיימה מספר רב של דיונים בשל המורכבות שלה, הכנתה הסתיימה זה עתה והיא הונחה יחד עם הצעות חוק נוספות על שולחן הכנסת.
לאה ורון: הוועדה מבקשת לקבל פטור מחובת הנחה לגבי כל 7 הצעות החוק על מנת שניתן יהיה היום להצביע עליהן בקריאות השנייה ושלישית.
גלעד סממה: כן, יהיו שתי הסתייגויות.
גלעד סממה: הסתייגות אחת לגבי הצעת חוק שירותי תעופה, יש הסתייגות של שר המשפטים, אם אני לא טועה, שמצורפת ולכן אנחנו מבקשים כרגע להימנע ממתן פטור עד שההסתייגות תתקבל.
ארבל אסטרחן: איך היא תתקבל אם זה כבר הונח על שולחן הכנסת?